Para (pinigas)
Para (turk. para, iš pers. pārah 'moneta')) – buvęs Osmanų imperijos, Turkijos, Juodkalnijos ir Albanijos piniginis vienetas, dabar – Serbijos dinaro 1/100 dalis. Anksčiau buvo 1/100 Jugoslavijos dinaro. Osmanų para buvo lygi 1/40 kurušo (šis buvo pagrindinis piniginis vienetas) ir 3 akčėms. Dabar 1/100 Turkijos liros yra 1 kurušas. Serbijoje para nuo XIX a. yra smulkesnė dinaro dalis. Juodkalnijos perperas, naudotas 1906-1918 m., buvo padalintas į 100 parų. Albanijos para buvo Albanijos valiuta, kol 1926 m. buvo įvestas Albanijos lekas. Albanų, graikų, bulgarų, makedonų, rumunų, serbų ir turkų kalbose para ar jo daugiskaita παράδες, pari, pare, parale, paraja ar paralar yra bendras žodis, reiškiantis 'pinigai'. 20 Turkijos parų (1911 m.) 4 Tuniso parų moneta 10 Jugoslavijos parų (1965 m.) 50 Jugoslavijos parų (1965 m.)